Paul si Gurita (, netes ing wulan Januari 2008-pejah 26 Oktober 2010) inggih punika kéwan gurita ingkang manggén ing akuarium ing Sea Life Centres, Oberhausen, Jerman. Paul kawentar amargi kawasisanipun anggénipun ngramal asil adu tandhing Piala Donya 2010 ing Afrika Kidul lan sadaya ramalanipun nalika samanten leres sadaya. Sasampunipun ngramal kanthi trep asil adu tandhing tim nasional Jerman, Paul ngramal manawi Spanyol badhé ngalahaken Walanda ing final Piala Donya 2010 wau.
Predhiksi saking Paul dados prastawa ingkang paling dipuntengga nalika badhé wonten adu tandhing Walanda lan Spanyol ing Stadion Soccer City, Johannesburg, Afrika Kidul. Kéwan punika dipunanggep minangka kéwan ingkang ajaib lan sakti amargi saged mredhiksi kanthi akurat. Nalika samanten, nalika dipundamel kalih pilian gendèra Spanyol lan gendèra Walanda, lan prastawa kasebat dipuntayangaken déning stasiun télévisi ing saindhenging wewengkon Éropah, Paul langsung milih Spanyol minangka juwara adu tandhing wau.

Pejahipun 
Nalika tanggal 26 Oktober 2010, Paul pejah ing Sea Life Centres, Oberhausen, Jerman, amargi faktor umur.

Pranala njawi 

 Paul's page at Sealife Aquarium
 The Official Facebook page of Paul the Psychic Octopus
 The Official twitter feed of Paul the Psychic Octopus

Cathetan suku 

Artikel mawa basa krama
Piala Dunia FIFA 2010
Kéwan Misuwur
Lair 2008
Pati 2011
Tilar donya umur 3 taun